**DEFINICIJA OSNOVNIH FIZIKALNIH KOLIČIN**

**SEKUNDA** **je trajanje 9 192 631 770 period sevanja, ki ustreza prehodu med dvema** **hiperfinima nivojema osnovnega stanja atoma cezija 133.** Najprej so jo definirali kot 1/86400 - ti del povprečnega sončnega dne.

**METER** **je dolzina 1 650 763,73 valovnih dolžin rdeče svetlobe, ki jo sevajo vzbujeni atomi kriptona 86 v vakumu.** Leta 1791 sta Laplace in Lagrange predlagala: 1 m je ena desetmilijonina četrtine zemeljskega obsega. To je bilo 0,5131 sežnja. Izdelali so PRAMETER (traverza iz zlitine platine in iridija; med zarezama na traverzi je pri 0 °C razdalja 1 m), po katerem so izdelani vsi metri. V novejšem času pa je 1 m pot, ki jo svetloba prepotuje v vakumu v 1/299 792 458 sekunde.

**KILOGRAM je masa mednarodnega etalona kilograma.** Masa je količina snovi, ki meri upiranje telesi pri pospeševanju in vplivu gravitacijskega polja na telo.

**KELVIN je termodinamična temperatura, ki je enaka 273,16 delu termodinamične temperature trojne točke vode**.

**AMPER**  **je jakost stalnega električnega toka, ki med dvema ravnima vzporednima vodnikoma neomejene dolžine in zanemarljivega krožnega prereza, postavljenima v vakumu v medsebojni razdalji 1 metra, povzroča silo, enako 2.10-7 N/m**.

**MOL je količina snovi sistema, ki vsebuje toliko elementarnih delcev, kolikor je atomov v 0,012 kg ogljika 12.**

**CANDELA**  **je svetilnost, ki jo v pravokotni smeri seva črno telo s površino 1/600 000 kvadratnega metra pri temperaturi strjevanja platine in pri tlaku 101 325 Pa**.

Sestavljene ali [izpeljane fizikalne količine](http://www2.arnes.si/~sspsfran/enote/nivo3_Npregi.html) so povezane z osnovnimi fizikalnimi količinami ali z drugimi sestavljenimi preko fizikalnih zakonov oz. definicij. Vsako izpeljano fizikalno količino je mogoče izraziti z ustreznimi osnovnimi količinami, njeno enoto pa z osnovnimi merskimi enotami. Število izpeljanih enot ni omejeno, saj se nove fizikalne količine pojavljajo odvisno od zahtev v fiziki in znanosti. Pravilo je, da se ime izpeljane enote piše z malo začetnico (npr. tesla), oznaka enote pa z veliko začetno črko (torej T).